SADiLaR

SADiLaR (die Suid-Afrikaanse Sentrum vir Digitale Taalhulpbronne, ), is ’n Departement van Wetenskap en Innovasie-ondersteunde inisiatief om digitale hulpbronne en sagteware te skep en bestuur ten einde navorsing en ontwikkeling van digitale taalhulpbronne in Suid-Afrika te bevorder.   

 Geskiedenis 
SADiLaR, wat in 2016 gestig is en by die Noordwes-Universiteit gehuisves word,  beoog om ’n hulpbronsentrum te wees wat digitale navorsing in en oor alle amptelike Suid-Afrikaanse tale stimuleer, bevorder, bestuur en versprei.  Dit funksioneer beide as gasheer en as ’n spilpunt vir ’n aantal nodusse, insluitend ander universiteite, navorsingsentrums en openbare argiewe.

 Samewerkende projekte 
SADiLaR werk in samewerking met Wikipedia en die Pan-Suid-Afrikaanse Taalraad aan die SWiP-projek  wat in September 2023 by die Universiteit van Suid-Afrika geloods is. SWiP beywer hom vir gelykheid tussen alle inheemse tale en moedig taalgemeenskappe in Suid-Afrika aan om meer sigbaar te word op Wikipedia en inligting in hul eie taal te plaas. 

 Verwysings 

Kategorie:Taalowerhede